cyanic-selkie/wikianc huggingface dataset:
שליו קשקשים
שליו קשקשים (שְׂלַו קַשְׂקַשִּׂים), המכונה גם שליו הכותנה או שליו כחול (שם מדעי: Callipeplasquamata), הוא מין של עוף קטן עד בינוני, ממשפחת השַׂלווים האמריקניים. זהו עוף אפור כחלחל הנמצא באזורים הצחיחים, ממערב ארצות הברית ועד מרכז מקסיקו. הוא מזוהה בקלות בעזרת ציצת הנוצות שבראשו המזכירה פונפון של צמר גפן. שמו של "שליו הקשקשים", ניתן לו, בשל המופע של נוצות החזה והגב שלו, המזכיר קשקשים. הקן ממוקם בחללים שבינות לעשביה ובו מטילה הנקבה בין 9 ל-16 ביצים מנומרות. כאשר היא מוטרדת היא מתרחקת בריצה, ולא בתעופה ונעצרת בטווח ראייה מהקן.
רב-קו
טעינת רב-קו באמצעות יישומון למחשב ולטלפון סלולרי
בנוסף, ניתן להטעין את הכרטיס באופן ביתי באמצעות קורא כרטיסים אשר מתחבר למחשב ומסוגל להטעין ולקרוא את כרטיס הרב־קו. עלות הקורא היא 10 ש"ח וניתן לרכוש אותו בסניפי "על הקו". כמו כן, ניתן לטעון את הכרטיס באמצעות יישומון לטלפון סלולרי ופרטי כרטיס אשראי, זאת בתנאי שהטלפון תומך בתקשורת ה-NFC המתאימה.
בירור יתרת הנסיעות בכרטיס הרב־קו מתאפשרת דרך מכשירי הכירטוס של נהגי האוטובוסים, בקופות ובעמדות מכירת הכרטיסים בתחנות רכבת ישראל, בקופות האוטומטיות של הרכבת הקלה בירושלים וגם בעמדות המכירה האוטומטיות בתחנות ה"מטרונית" בחיפה והקריות. כמו כן, קריאת נתוני הכרטיס באופן ביתי מתאפשרת באמצעות קורא כרטיסים שאותו ניתן לרכוש בעמדות "על הקו", דרך אתרי אינטרנט ייעודיים ויישומון ייעודי הזמין לחלק ממכשירי טלפון חכם עם רכיב NFC.
הסדר נסיעה תקופתי
ניתן לרכוש גם מנוי שבועי/חודשי גמיש התקף מיום הטעינה לשבעה ימים (שבועי) או שלושים יום (חודשי).
השוואה לכרטיסים דומים במדינות העולם
בהונג קונג קיים כרטיס דומה הנקרא "אוקטפוס". כרטיס זה היה הראשון בעולם מסוגו. הוא הושק לראשונה בשנת 1997, והתפתח עד כדי כך שהערך הצבור שנטען בכרטיס יכול לשמש גם כארנק אלקטרוני לשימושים רבים אחרים ללא קשר לתחבורה ציבורית, כגון קנייה במכונות שתייה וחנויות מכולת.
Oyster, כרטיס דומה המופעל בלונדון, מאפשר חיסכון בדיעבד אוטומטית. לדוגמה, כאשר כרטיס יומי עולה 11 ש"ח, וכרטיס רגיל עולה 5 ש"ח, ניתן להתחיל בקנייה של שני כרטיסי נסיעה רגילים, וקנייה של כרטיס נוסף תחליף את קניית הכרטיסים הקודמים בכרטיס יומי, וסכום ההוצאות לכל היום יסתכם במחיר יומי, הזול יותר. הרב־קו לעומת זאת, לא מבצע החלטות שכאלו, ועל בעל הכרטיס לקנות בעצמו את הכרטיס הזול מראש (למשל חופשי יומי). בנוסף, בכרטיס זה אין דרישה של הצגת פרטים אישיים על גבי הכרטיס על מנת לקבל את הטבות הבסיס (הוזלה כללית והחזר כספי על הסכום הצבור במקרה של אובדן או הרס הכרטיס). בנוסף, בעת נסיעה ברכבת בלונדון, יש לתקף את הכרטיס בכניסה וביציאה מהרציף, והחישוב מתבצע בצורה אוטומטית בעת תיקוף היציאה. זאת בשונה מישראל שבה יש צורך להטעין את כרטיס הנסיעה הרצוי טרם תיקוף הכרטיס בכניסה לרציף, דבר המוסיף עוד שלב בשימוש בכרטיס.
צופן דה וינצ'י
תוכן הספר
פיענוח ההודעה המוסתרת בעבודותיו המפורסמות של לאונרדו (הקשורות לנושא של נשיות קדושה), כולל המונה ליזה והסעודה האחרונה, הוא מרכיב מרכזי בפתרון התעלומה.
עלילה
הסיבה שסופי נווה התנכרה לסבה היא הגילוי שהוא נטל חלק בטקס מין פגאני (היירוס גאמוס) בביתו שבנורמנדי, כאשר היא הגיעה לשם לביקור לא-מתוכנן במהלך חופשה מבית הספר (הפרטים המדויקים התגלו רק בסוף הספר).
השראה, השפעה ותביעות זכויות יוצרים
הספר הוא חלק מהתעניינות המחודשת בגנוסיס ובכתבים גנוסטיים. התייחסותו הרבה של הספר לתפקידה של מרים המגדלית בימיה הראשונים של הכנסייה נובעת באופן ישיר מהכתבים הגנוסטיים. המקור לחלק השני של העלילה הוא פרשנויות חדשות ליחסים שבין הגנוסטיזם והנצרות; הנפוצה מבין הפרשנויות הללו היא זו המובאת בספר "דם קדוש, גביע קדוש" (ספר זה מוזכר במפורש ב"צופן דה וינצ'י", בעמוד 256 בספר). מחברי הספר, ההיסטוריונים מייקל בייג'נט וריצ'רד לי, הגישו נגד בראון תביעה על הפרת זכויות יוצרים בבית משפט בלונדון ב-2006, במסגרתה נטען כי בראון השתמש במוטיב מרכזי, המורכב מ-15 מרכיבים המצוינים בספרם "דם קדוש, גביע קדוש", שהוציא לאור כבר ב-1982, שהוא ספר היסטוריה, פסאודו-מדעי ולא מותחן. באפריל 2007 נדחתה התביעה.
ז'ורז' ז'יל דה לה טורט
טורט תיאר את מצבם הרפואי של תשעה חולים הלוקים בתסמונת טורט בשנת 1884. את המחלה תיאר בשם "maladie des tics". שאקרו קרא למחלה תסמונת טורט, כהוקרת כבוד לטורט על פועלו ועל חקר המחלה.
אנדרטת תיגלצ'ין
האנדרטה הוקמה כחלק סמלי מחגיגות העשור (12 בספטמבר 1984) לנפילת שלטונו של היילה סלאסי.
יהודה אפרוני
קריירה
בתיאטרון באר שבע שיחק בהצגה "ברוקלין בוי" וגילם את אגאון בהצגה "קומדיה של טעויות".
מספר סידורי (תוכנה)
אי-נוחות ואכיפה כבדה
בתחום משחקי המחשב קיימות תוכנות אימות מקוונות המוסיפות מספרים סידוריים לרשימה שחורה במקרים מסוימים, כגון שימוש בצ'יטים או בעת השימוש בקובצי קראק. לעיתים, גם כאשר מתגלה מספר סידורי שנעשה בו שימוש על ידי יותר משחקן אחד, המספר הסידורי מוחרם.
בזיליקת סן מרינו
היסטוריה
במקום בו שוכנת הבזיליקה ניצבה קודם לכן כנסייה כפרית המכונה בלטינית "פלביס" (Plebis) ובאיטלקית "פייווה" (Pieve). כנסייה זו שהוקדשה למרינוס הקדוש, ניצבה במקום כבר במאה ה-4, והעניקה את שמה לכיכר הקתדרלה המכונה "פיאצלה דומוס פלביס" (piazzale Domus Plebis - כיכר בית הכנסייה הכפרית"). הכנסייה נזכרה לראשונה במסמך משנת 530 ושוב ב-855; ואילו המסמך הראשון שעסק בה באופן ישיר הוא מ-31 ביולי 1113.
מל דניאלס
לאחר קריירת המשחק
בשנים 1977–1979 שימש דניאלס כעוזר מאמן בקבוצת הכדורסל של אוניברסיטת המדינה של אינדיאנה, בה שיחק אז לארי בירד. בשנת 1979 העפילה הקבוצה לראשונה בתולדותיה לגמר טורניר המכללות, אך הפסידה לאוניברסיטת המדינה של מישיגן בהובלתו של מג'יק ג'ונסון. בשנת 1986 מונה למנהל כוח אדם באינדיאנה פייסרס, תפקיד אותו המשיך למלא עד שנת 2009.
נסים זלאיט
נסים זלאיט נמנה עם הדור הוותיק של אמנות המופשט הישראלי, שפרחה בשנות החמישים והששים של המאה ה-20 בארץ, ונותר נאמן לה עד היום.
שאנל מספר 5
מרכיבי הבושם
הבושם של שאנל היה שונה מבשמים שקדמו לו בכך שלא התבסס על ניחוח מפרח אחד, כפי שהיה נהוג עד אז, אלא הורכב מתערובת של 50 ריחות שונים. הבושם המתוק מופק בעיקר מוורדים ורודים ולבנים שנקטפים מהעיר גראס שבריביירה הצרפתית בחודש מאי בלבד כשהוורדים נמצאים בשיא פריחתם. בנוסף לוורדים הורודים והלבנים ישנם גם אלמוג, יסמין, לילך וניל ומרכיבים נוספים כמו הפרשות של חתולי בר שנועדו לחזק ולשמר היטב את הריח אך לאחר בקשות ארגוני זכויות בעלי חיים הוחלף החומר לחומר מלאכותי.
קרל, דוכס וירטמברג
ביוגרפיה
קרל נולד בפרידריכסהאפן ב-1 באוגוסט 1936 לפיליפ אלברכט, דוכס וירטמברג ולרוזה, ארכידוכסית אוסטריה, בתם של פטר פרדיננד, ארכידוכס אוסטריה ומריה כריסטינה, נסיכת בורבון-שתי הסיציליות. לאחר סיום לימודיו באוניברסיטת טיבינגן, הצטרף קרל לחברה המשפחתית שמנהלת כ-55,000 דונם של יער, 22,000 דונם של כרי דשא ושדות, 500 דונם של כרמים, כ-700 אתרים בגרמניה ומחוצה לה, יערות בקנדה ובאוסטריה, וכן השקעות רבות. כמו כן החברה מנהלת ומתחזקת 70 אתרים של בית וירטמברג.
חיים אברהם ישראל
ביוגרפיה
נולד בשנת ה'תס"ח בירושלים, ונדד לרודוס בצעירותו כשאביו, הרב משה ישראל מונה לרב הראשי בקהילה. הוא נישא בשנת ה'תצ"ג ונסע לקושטא להדפיס את ספרו של אביו, משאת משה. בשנת ה'תק"ד התמנה לרב בקנדיה. בשנת ה'תקי"ב נסע, כאחיו הרב אליהו ישראל למסע באירופה כשד"ר, וכשחזר התמנה לרב באלכסנדריה, ובה'תקכ"ו עבר לכהן בליוורנו, עד שמונה לרב העיר אנקונה שם כיהן בין השנים 1774–1785. החיד"א מזכיר אותו בספרו "שם הגדולים".
קארל מיקאל בלמן
רקע משפחתו ושנות ילדותו וצעירותו
את לימודיו באוניברסיטת אופסלה הפסיק אחרי סמסטר אחד ובשנת 1759 קיבל עבודה ללא תשלום בבנק הממלכתי של שוודיה (Sveriges Riksbank). חי מעבר לאמצעיו הכספיים וצבר חובות רבים, עד כדי כך שבשנת 1763 חובו הגיע ל-18,000 טאלר ונאלץ לברוח (או לביים בריחה) מפני הנושים לנורווגיה השכנה. הותר לו לחזור כעבור חודש עם אישור מלכותי מיוחד, אבל הצטרך לעזוב את עבודתו בבנק ולהכריז על פשיטת רגל בשנת 1764.
פרוטוסירן
פרוטוסירן (שם מדעי: Protosiren; מילולית: "סירנה קדומה") הוא סוג נכחד בן לסדרת התחשאים, שהתקיים במשך האאוקן לפני 46 עד 37 מיליון שנה מזמננו. סוג זה תואר ב-1904 בידי החוקר האוסטרלי אותניו אבל (Othenio Abel) ונכללים בו 5 מינים שהעתיק והקטן מביניהם הוא Protosiren eothene.
המאובנים של הפרוטוסירן התגלו באזורים רבים, ביניהם בארצות הברית בפלורידה ובקרוליינה הצפונית והדרומית, במצרים, באירופה התגלו בצרפת, גרמניה והונגריה ובאסיה בהודו ופקיסטן. ככל הנראה היה זה יונק ימי ששחה בחופשיות בימים והתקשה לעלות על היבשה.
יונק זה הגיע לאורך 2.7 מטרים ולמשקל 250 ק"ג והיה בעל גפיים מפותחות ורחבות במבנה סנפירי עם אצבעות בקצה והיה בעל מפרק עצה מנוון יחסית, כך שהוא לא היה יכול לעלות מהמים ולשאת את משקלו. הוא השתמש בשרירי זנבו או גפיו האחוריות כדי לנוע או לזחול על קרקעית הים. מבנה לסתותיו מזכיר שיני תחשים מודרניים והוא היה צמחוני שניזון מעשבי ים ואצות על הקרקעית.
ככל הנראה יונק ימי זה היה מאבותיהם של התחשיים שמבנה גופם דומה.
ברווז אמריקאי
ברווז אמריקאי (שם מדעי: Mareca americana) הוא מין של ברווז החי באמריקה הצפונית. ברווז זה דומה מאוד לברווז צהוב-המצח מאירואסיה.
ברווזים אלה מצויים באגמים, בביצות, בשדות ובנהרות של אמריקה הצפונית מאלסקה עד מקסיקו, ואף דרומה יותר - באמריקה המרכזית - במגוון בתי גידול. בחורף הם נודדים לאזורים חמימים. לעיתים נדירות יחצו את האוקיינוס האטלנטי ויגיעו לאירופה.
Sweet Spot (שיר של קים פטרס)
ביקורת
ברולינג סטון הגיבו על האופן שבו לרצועה היה פוטנציאל להיות "שיר הקיץ", בעוד מספר מבקרי מוזיקה ועיתונאים, כמו ג'ורדן מילר מ-BreatheHeavy, ג'רמי הליגר מווראייטי וניק לוין מ-NME השוו את הרצועה ליצירותיה של הזמרת-יוצרת האוסטרלית קיילי מינוג, כולל אלבומיה Light Years ו-Fever.
ספיידרמן - דמויות
בחוברות הקומיקס של ספיידרמן קיימות דמויות משנה רבות שמככבות יחד עמו ומהוות נדבך חשוב בסיפורים השונים שנעשו על הדמות במרוצת השנים. לאחר שהוריו מתו, פיטר פארקר גדל בידי דודתו האוהבת מיי פארקר ודודו בן פארקר, שמשמש לו כדמות אב. לאחר שהדוד בן נרצח בידי שודד, דודה מיי היא למעשה משפחתו היחידה שנותרה בחיים, והשניים מאוד קרובים אחד לשני.
ננו-מעגלים
אתגרים
אחת מהבעיות העיקריות ביישום ננו-מעגלים הוא תהליך היישור ("alignment") בין השכבות. תהליך הייצור של רכיבים מיקרו וננואלקטרונים מבוסס על טכנולוגיה פלנרית (מישורית) בה יוצרים מבנה של שכבות דקות. באמצעות תהליך הפוטוליתוגרפיה יוצרים שכבות ומורידים שכבות באזורים מוגדרים. תהליך זה בכל שכבה חייב להיות מתואם עם השכבה שמתחתיה כך שהמיבנים המתאימים בשכבה אחת ישבו על המבנים הקשורים להם בשכבה שמתחת. ככל שמידת המבנים קטנה יותר תהליך היישור בין שכבה לשכבה קשה יותר, שכן כל סטיה של ננומטר אחד בין השכבות גורם לניתוקים או קצרים. בנוסף, בננו-מעגלים צפויים יותר כשלים ובעיות וזאת בגלל רגישותם לקרינה קוסמית, הפרעות אלקטרומגנטיות, ורגישות לשינויי טמפרטורה. ככל שטרנזיסטורים אלו "יידחסו" יותר כך מספר האותות הלא רצויים יגדל ועלולות להתרחש הפרעות. כמו כן יש קשיי פיזור חום הנוצר כתוצאה מעבודת רכיבים רבים בשטח קטן יחסית. בעיה נוספת תתרחש בשלב הייצור וכוללת בין השאר תהליכי מנהור דרך השכבות המבודדות ("tunneling") בשל עוביים הקטן יחסית, דבר שיגרע ביעילות ההתקן. כמו כן קיבולים פרזיטיים יהיו יותר משמעותיים שהרי הקיבול תלוי בעובי השכבה המבודדת. לצורך תכנון או יישום של ננו-מעגלים, נדרש להתמקד בשלושה תחומים עיקריים המשפיעים ומושפעים אחד מהשני. הראשון שביניהם הוא סוג הטרנזיסטור: עד כה רוב האלקטרוניקה עושה שימוש בטרנזיסטור על בסיס-סיליקון ("silicon-based transistor"). טרנזיסטורים מהווים את לבם של המעגלים האלקטרונים וזאת לאור יכולתם לשלוט על זרימת החשמל (מיתוג) ולבצע הגברה של אותות חשמליים, שכן סיליקון הוא מוליך למחצה המאפשר בקלות יחסית לשנות את מצבו ממוליך למבודד. כמו כן, בקנה מידה ננומטרי טרנזיסטורים יכולים להיות מולקולארים אורגניים או במבנה אנאורגני ננו-מטרי ("nanoscale inorganic structure"). הנושא השני המשפיע על פיתוח מעגלים ננומטריים הוא '''החיבורים ("interconnection"). '''הקונפיגורציה של מכלול הטרנזיסטורים בננו-מעגל קובעת את הלוגיקה של המעגל. לאחר תכנון של ננו-מעגל משתמשים בכלים מתמטיים ולוגים שונים כדי לבצע אופטימיזציה של סדר הטרנזיסטורים ואופן החיבור ביניהם. אותם חיבורים בין מיליוני טרנזיסטורים מבוצע באמצעות ננוחוטים דקים מאוד בעובי של עד כדי ננומטר אחד. הרעיון הוא לייצר את הטרנזיסטורים ביחד עם החיבורים במקשה אחת כחלק מבניית הננו מעגל כדי להתגבר על אתגר היישור וההתאמה בין השכבות. בשנת 2004 ייצרו ב"מחלקה הננו-טכנית של אוניברסיטת הרווארד" ננו-מוליך הדק פי 10,000 מדף נייר וכולל מחרוזת של טרנזיסטורים. למעשה החיבורים בין הטרנזיסטורים נעשים לפני או תוך כדי ייצור הננו-מעגל וזאת כדי להימנע מהקשיים הרבים הכרוכים בגישור הטרנזיסטורים הרבים באמצעות מוליכים רבים בעובי כה דק, עד כדי ננומטר אחד. הנושא השלישי המשפיע על פיתוח מעגלים ננומטריים הוא הארכיטקטורה ("architecture") המהווה את התכנון של המבנה השלם על חלקיו הרבים והקשרים ביניהם. הארכיטקטורה לוקחת בחשבון שלננו-מעגל דרוש ממשק מסוים על מנת להתחבר למעגלים אחרים או לעולם החיצון, למעשה ננו-מעגלים רבים נדרשים להתחבר למעגלים נוספים המבצעים פעולות שונות באופן מושלם. בשל גודלם הקטן ננו-מעגלים חשופים יותר לשגיאות ונזקים, מדענים כיום הציעו דרך חדשה על מנת להתגבר על הבעיה: הרעיון העומד מאחורי הארכיטקטורה החדשה כוללת שערים לוגיים וחיבורים נוספים שתפקידם יהיה לאפשר למעגל לפעול בצורה תקינה ומבלי לקבל אות שגוי במוצא חרף העובדה שקיימות שגיאות במעגל.
סנט'אנטיוכו
סנט'אנטיוכו (Sant'Antioco) הוא שמם של אי ושל עיר בנפת קרבוניה איגלסיס, בדרום-מערב סרדיניה שבאיטליה. העיר נמצאת 87 ק"מ מערבית לקליארי, באזור המכונה בשם "סולסיס" (Sulcis). בתקופה הפיניקית היה באי ישוב עתיק בשם סלכי (בפיניקית: 𐤎𐤋𐤊𐤉), הנחשב לעיר השנייה בעתיקותה בסרדיניה.
גאוגרפיה
העיר והאי מחוברים אל האי סרדיניה במעבר יבשתי אשר אורכו כ-3 ק"מ ובבסיסו היה גשר רומאי. המעבר היבשתי בנוי היום לרוחב "מיצר-ים" לגונה על בסיס איים אשר המצויים במפרץ "פלמס" (Golfo di Palmas). האי בנוי מסלעים געשיים.
כף וולקוט
גילוי ומיפוי לשון היבשה
מחקרים על הקרקע וסקרים בוצעו באזור בשנת 1940 על ידי חברי הבסיס המזרחי של השירות האנטארקטי של ארצות הברית. סקר נוסף נעשה בשנת 1947 על ידי סקר שטחי חסות איי פוקלנד.
סנט'אנטיוכו
גילוי הקטקומבות
קטקומבה קטנה התגלתה מתחת לכיכר פרוקיה (Piazza Parrocchia) מימין לכנסייה. שם נמצא ציור של המנורה בעלת שבע זרועות וכן הכתובת : "“Beronice in pace iuvenis moritur, vir bonus in pace bonus”, “salom”. התיארוך הוא מהמאה ה-4.
אדגר וינסנט, הוויקונט ד'אברנון
תולדות חייו
באוגוסט 1896 השתלטה על בניין הנהלת הבנק, שרוב עובדיו היו אירופאים, קבוצת טרוריסטים ארמנים ואיימה לפוצצו, במטרה להעלות את מודעות העולם לבעיותיהם. המצור הסתיים כעבור 14 שעות, כאשר שגרירי המעצמות האירופאיות ומנהל הבנק הלורד ד'אברנון מבטיחים להעלות את "השאלה הארמנית" בפני ממשלותיהם. ההשתלטות על הבניין גבתה את חייהם של עשרה עובדי בנק אמריקאים וטורקים. כ-6,000 ארמנים נטבחו בהמשך ברחובות בהפגנות שדוכאו על ידי משטרת קונסטנטינופול.
תוארי אצולה
ב-1887 קיבל וינסנט את עיטור מסדר מיכאל הקדוש וג'ורג' הקדוש, ב-1914 היה לברון סטוק ד'אברנון, ב-1917 עלה לדרגת "אביר הצלב הגדול" במסדר. ב-1926 היה לאביר מסדר האמבט וקיבל תואר ויקונט. עם מות אחיו ללא צאצאים ב-1936 ירש את תואר ברונט ד'אברנון. עם מותו ללא צאצאים לא נותר המשך לתאריו. ב-1993 קיבל יהודי מנוחין את תואר ברונט ד'אברנון, שנותר "פנוי" ללא יורש.
רפואה פנימית
תחומי רפואה פנימית
התחומים בהם עוסקת הרפואה הפנימית:
מקטרת
המקטרת היא כלי המשמש לעישון.
נסיכות הגליל
הסניוריה של ביירות
ביירות נכבשה על ידי הצלבנים בשנת 1110 וניתנה בידיו של פולק מגינה. סניוריה זו התקיימה זמן רב יחסית לשאר הטריטוריות הצלבניות ושרדה עד לנפילת הממלכה בשנת 1291, אף על פי שבשנותיה האחרונות הייתה הסניוריה מורכבת מהעיר ביירות עצמה ורצועת חוף דקה שהקיפה את סביבותיה. הסניוריה הייתה עיר מסחר חשובה, והחזיקה בבעלות על אחוזות שהיו משועבדות לה. בין האחוזות הללו היו:
הסניוריה של טורון
טירת טורון נבנתה בידי יו מסנט אומר, נסיך הגליל השני, כדי לשמש נקודת מוצא נוחה לכוחות הצלבנים שניסו לכבוש את העיר צור. לאחר מותו של יו הפכה הטירה לאחוזה עצמאית, אשר ניתנה בידי האמפרי הראשון בשנת 1107. שליטי הסניוריה היו מעורבים היטב בפוליטיקה של התקופה, והיו מקושרים בקשרי נישואין לשליטי המדינות השונות באזור. במשך השנים סופחה הסניוריה לאחוזה הממלכתית בצור וניתנה לשליטי נסיכות אנטיוכיה, אותם ירשו האצילים הצרפתים לבית מונפור. הסניוריה אבדה לידי המוסלמים בשנת 1266.
הסניוריה של נצרת
העיר נצרת הייתה מקום מושבה המקורי של הפטריארכיה הלטינית אותה הקים טנקרה בנסיכות. היא קיבלה מעמד של סניוריה עצמאית בשנת 1115
ואת נווי חטאתי
ואת נווי חטאתי (או בגרסה אחרת איך נווי חטאתי) היא קינה קדומה מהקינות לתשעה באב, הנאמרת במנהגי אשכנז ובנוסח הספרדים, בשינויי נוסח קלים, במסגרת תפילת שחרית של תשעה באב. הקינה מיוחסת לרבינו יחיאל.
לודוויג פון באטנברג
לודוויג אלכסנדר פון באטנברג, החל מ-1917 לואי אלכסנדר מאונטבאטן, המרקיז ממילפורד הייבן (בגרמנית: Ludwig Alexander von Battenberg, באנגלית: Louis Alexander Mountbatten, Marquess of Milford Haven; 24 במאי 1854 - 11 בספטמבר 1921) היה נסיך מבית הסן שנקשר בקשרי נישואין לבית המלוכה הבריטי, שירת בצי המלכותי ולבסוף מונה ללורד הראשון של האדמירליות. ב-1917, עקב גאות רגשות אנטי-גרמניים בדעת הקהל בעת מלחמת העולם הראשונה, שינה את שמו מ"באטנברג" ל"מאונטבאטן" המאונגלז וויתר על תאריו בגרמניה. הוא היה אביו של הרוזן מבורמה וסבו של פיליפ, דוכס אדינבורו, בעלה של אליזבת מלכת בריטניה.
אורות פיניקס
על פי עדויות, באותו לילה בסביבות השעה 22:00 נצפו מספר עצמים בלתי מזוהים בשמי העיר פניקס שבאריזונה, ארצות הברית, שנוספו למספר מקרים שנצפו אחרי ולפני מקרה זה. עצמים אלה נראו כאורות בוהקים אשר ריחפו ולאחר זמן מה דעכו, על פי הנטען, מאחורי רכס הרים, למרות העובדה שבתיעוד מצולם קשה להבחין בזאת.
תגובת מושל אריזונה
סימינגטון ציין כי יצר קשר עם מפקד בבסיס חיל האוויר "לוק", הגנרל האחראי למשמר הלאומי וראש המחלקה לביטחון הציבור על מנת לקבל הסברים לתופעה, אך ללא הועיל, ולטענתו הם נותרו "מבולבלים".
אזכורים בתרבות
האירוע נחשב למקרה המצולם הנרחב ביותר שבו נצפו עב"מים לכאורה בארצות הברית. ככזה, הוא זכה לכמה עיבודים קולנועיים:
דליה איציק
הכנסת ה-16 ומעברה למפלגת קדימה
בעקבות החלטתו של עו"ד מני מזוז, היועץ המשפטי לממשלה, כי לא תוכל להתמנות לשרה בממשלת המעבר הודיעה על התפטרותה מן הכנסת והחזרת המנדט שלה למפלגת העבודה. ב-17 בינואר 2006 נכנסה התפטרותה מהכנסת לתוקף. בחודש פברואר 2006 הגישה מפלגת העבודה עתירה לוועדת הבחירות המרכזית לכנסת ה-17 ולבג"ץ כדי למנוע מאיציק, פרס ורמון להתמודד במסגרת רשימת קדימה בטענה שלא פרשה מן הכנסת בסמוך להודעת הפרישה שלה ממפלגת "העבודה" על פי האמור בחוק. שתי העתירות נדחו ואיציק הוצבה במקום ה-14 ברשימת קדימה ונבחרה לכנסת ה-17.
לאחר הפרישה מהחיים הפוליטיים
בינואר 2019, הצטרפה איציק לדירקטוריון חברת כנפיים אחזקות בעלת השליטה באל על.
מיזוגיניה
מִיזוֹגִינְיָה (מיוונית: מיסוֹס = שנאה; גינֶה = אישה) היא שנאה או זלזול כלפי נשים, המבטאים גישה סקסיסטית לפיה נשים נחשבות לבעלות סטטוס חברתי, פוליטי וכלכלי נמוך בהשוואה לגברים. דוגמאות למיזוגיניה כוללות הטרדה מינית, אלימות נגד נשים ואלימות במשפחה, ובמקרים קיצוניים רצח נשים וטרור מיזוגיני. מיזוגיניה משמשת גם כמנגנון פסיכולוגי להצדקת אפליית נשים בחברה.
המיזוגיניה כוללת בתוכה שילוב התנהגויות ותכונות אופי של נשים או גברים אשר רוחשים שנאה כלפי המין הנשי. השנאה הסטריאוטיפית כלפי האישה יכולה להיות מוסווית או גלויה ומתבטאת לעיתים בהתעללות נפשית ופיזית.
28 ביוני
28 ביוני הוא היום ה-179 בשנה (180 בשנה מעוברת) בלוח הגרגוריאני. עד לסיום השנה, נשארו עוד 186 ימים.
אסטרל פרוג'קשן
אסטרל פרוג'קשן
האלבום הבא של ההרכב נקרא "Astral Files" וכלל קטעים חדשים וארבעה רמיקסים ללהיטים הישנים. באחד מהם השתף דדו, שהיה חלק מההרכבים Trancewave ו-Deedrah. האלבום יצא לאור תחת הלייבל הבריטי Transit Records. כמעט במקביל, הוציא הלייבל היפני Avex Records דיסק בשם "The Mix" שכלל בתוכו מיקסים שונים של אבי ניסים לטרקים המצליחים ביותר של ההרכב.
בתחילת שנת 1999 הוציא הצמד אלבום נוסף: "Trust in Trance", ובפברואר 1999 יצא האלבום "Another World", שכלל רמיקסים חדשים לסינגל שנשא את שם האלבום ומיקס לקטע בשם "Trilithon's Trance Dance". כמו כן נכלל באלבום רמיקס ל-"God is a DJ" של Faithless.
באוקטובר 2002 הוציא הצמד את האלבום "Amen".
Chmod
אופן השימוש
ברוב המימושים קיימות גם אפשרויות נוספות:
נפתלי צבי הורוביץ
ביוגרפיה
נולד בחג השבועות תק"כ, יום פטירתו של הבעל שם טוב. לרבי מנחם מנדל רובין רבה של לינסק (-כ"ב בתשרי תקס"ד) ובילה בתו של רבי איצק'ל המבורגר. למד אצל סבו רבי יצחק מהמבורג, ואצל דודו רבי משולם איגרא בטיסמניץ. אימץ את שם משפחתו של סבו, הורוביץ במקום שמו המקורי רובין. התקרב מצעירותו לחסידות, ונסע ללמוד עבודת ה' אצל רבי יחיאל מיכל מזלוטשוב ורבי אלימלך מליז'נסק. לאחר פטירת הנ"ל למד אצל רבי מרדכי מנשכיז, המגיד מקוז'ניץ, רבי מנחם מנדל מרימנוב והחוזה מלובלין כשאת השניים האחרונים מחשיב לרבותיו המובהקים. נהג לבקר אדמו"רים רבים אפילו צעירים ממנו.
משפחתו צאצאיו
אשתו בזיווג שני רבקה גולדהמר, בת הנגיד צבי הירש גולדהמר מדוקלא, בן יעקב גולדהמר.
ויטאלה מיקלה השני
ברברוסה תקף את רומא תוך הרג רבים שהגנו על בזיליקת פטרוס הקדוש, אולם זמן קצר לאחר מכן נהרג מרבית צבאו של פרדריק במגפה (תושבי אירופה ראו במגפה זו עונש אלוהי על חילול הבזיליקה).
במאי 1172 עמד ויטאלה מיקלה בפני אספת עם בארמון הדוג'ה להסביר את העדר המתקפה ואת אובדן הלוחמים למגפה. ויטאלה הואשם בכך שהיה תמים, ונפל לתכסיסי הביזנטים. ויטאלה ניסה להימלט מההמון הזועם שהמתין בכיכר סן מרקו לכנסיית סן זכריה הסמוכה (הנמצאת מאחורי הארמון), אולם נתפס ונדקר למוות.
רצח זה - רצח הדוג'ה הראשון מזה 200 שנה - הביא למחאה ציבורית, לחשבון נפש ולרפורמה חוקתית בעיר. הרוצח נתפס, הוצא להורג וביתו נשרף, וחוק שנחקק קבע כי לא יבנה באתר בית הרוצח בית אבן נוסף. עד שנת 1948 חוק זה נאכף, ובאתר מרכזי בו נמצא הבית נבנו אך ורק בתי עץ.
קרחון זלאטיה
הקרחון ממוקם מצפון לקרחון רש, וממערב לחלקו העליון של קרחון היפוקרטס.
שאקירה
1995–2000: ההצלחה בשוק הלטיני
בשנת 1996, יצאה שאקירה לסיבוב ההופעות הראשון שלה, "Tour Pies Descalzos". סיבוב ההופעות כלל כ-20 מופעים שונים ברחבי העולם ואמריקה הלטינית, תוך שהסתיים בשנת 1997. באותה השנה זכתה בשלושה פרסי הבילבורד הלטיני. הפרס הראשון ניתן לה על זכייתה בקטגוריית "אלבום השנה" עם אלבומה השלישי, Pies Descalzos. הפרס השני ניתן לה כאשר זכתה בקטגוריית ה-"וידאו קליפ של השנה" עם הווידאו קליפ לשירה המצליח "Estoy Aquí", בעוד הפרס השלישי ניתן לה על זכייתה בקטגוריית "האמן החדש הטוב ביותר של השנה". מאוחר יותר הודיעו כי Pies Descalzos נמכר בלמעלה מ-5 מיליון עותקים ברחבי העולם, מה שהוביל להוצאת אלבום הרמיקסים הראשון שלה, The Remixes. אלבום הרמיקסים כלל בתוכו רמיקסים שונים של כל השירים מתוך אלבומה השלישי, Pies Descalzos ונוסף על כך כלל גרסאות שונות של שיריה שתורגמו מהשפה הספרדית לשפה הפורטוגזית. בסמוך להשקתו, הפך אלבום הרמיקסים לאלבום הרמיקסים הנמכר ביותר בכל הזמנים בשפה הלטינית ולאלבום הרמיקסים השישי הנמכר ביותר בכל הזמנים, עם מכירות של למעלה מ-500,000 עותקים ברחבי העולם.
שנה לאחר צאתו של The Remixes, נפגשה שאקירה עם המפיק הנודע אמיליו אסטפן, שהפך למפיק המוזיקלי שלה והיה אחראי להוצאת אלבום האולפן הרביעי שלה, Dónde Están los Ladrones?. האלבום יצא לאור בספטמבר 1998, וזכה להצלחה עצומה ביחס לזו של שלושת אלבומיה הקודמים, כאשר הצליח בשיאו להגיע אל המקום ה-131 במצעד הבילבורד 200 ונוסף על כך הגיע לצמרת מצעד האלבומים הלטיניים, שם נשאר במשך 11 שבועות. מאז יציאתו, נמכר האלבום בלמעלה מ-7 מיליון עותקים ברחבי העולם, כש-1.6 מיליון עותקים נמכרו בארצות הברית בלבד, דבר ההופך אותו לאחד מהאלבומים הלטיניים הנמכרים ביותר בכל הזמנים בארצות הברית. מהאלבום יצאו שישה סינגלים: "Ciega, Sordomuda" ו-"Tú" אשר זכו להצלחה עצומה במצעדי הבילבורד הלטיניים, שם הגיעו לצמרות המצעדים, ו-"Inevitable", "No Creo", "Ojos Así" ו-"Moscas en la Casa" אשר זכו להצלחה נאה בשאר מצעדי העולם. נוסף על כך, השניים האחרונים הצליחו לזכות בשני פרסי גראמי הלטיני. בין היתר, הפכה שאקירה לאחד מהאמנים היחידים בהיסטוריה שהצליחו להכניס שישה שירים ל-40 המקומות הראשונים במצעד שירי הבילבורד הלטיניים. בשנת 1999, שנה לאחר צאתו של אלבום האולפן הרביעי שלה, קיבלה שאקירה את מועמדותה הראשונה בטקס פרסי גראמי. היא הועמדה עם אלבומה הרביעי בקטגוריית: "אלבום הרוק הלטיני/אלטרנטיבי הטוב ביותר של השנה", אך הפסידה ללהקה המקסיקנית מנה, עם אלבומה Embrace the Chaos. באותה השנה, הוקלט ויצא לאור אלבום ה-MTV Unplugged, הראשון שלה. האלבום הושק בחנויות המוזיקה כבר ב-12 באוגוסט, תוך שזכה לאהדה עצומה מצד המבקרים האמריקאים. בשנת 2001, הועמד וזכה אלבום ההופעה בקטגוריית "אלבום הפופ הלטיני של השנה", בטקס פרסי גראמי ה-42. נכון להיום, אלבום ההופעה נמכר בלמעלה מ-5 מיליון עותקים ברחבי העולם והוא אחד מתוך אלבומי ההופעה הנמכרים ביותר בכל הזמנים. ב-21 במרץ 2000, יצאה לסיבוב ההופעות השני שלה "Tour Anfibio", אשר כלל בתוכו כ-21 מופעים; 9 מהם באמריקה הצפונית ו-11 מהם באמריקה הדרומית. סיבוב ההופעות התקיים במשך חודשיים בלבד והסתיים ב-12 במאי. באותה השנה, זכתה שאקירה בפרס הווידאו קליפים של MTV הראשון שלה, עם שירה "Ojos Así". בספטמבר באותה השנה, ביצעה את "Ojos Así" במופע הפתיחה של טקס פרסי גראמי הלטיני, שם הייתה מועמדת בחמש קטגוריות שונות: "אלבום השנה", "אלבום הפופ הווקאלי של השנה", "זמרת הרוק הוואקלית הטובה ביותר של השנה", "הופעת הפופ של השנה", ו-"הווידאו קליפ הקצר הטוב ביותר של השנה".
2008–2010: She Wolf
בשנת 2008 הכריז המגזין האמריקאי "פורבס", ששאקירה ממוקמת במקום הרביעי ברשימת הזמרות המצליחות ביותר בתעשיית המוזיקה. באותה שנה בחודש יולי, חתמה שאקירה על חוזה הקלטות בהיקף של כ-300 מיליון דולר עם חברת ההקלטות לייב ניישן. החוזה אמור היה להימשך בפרק זמן של כ-10 שנים. חוזה ההקלטות של שאקירה עם אפיק רקורדס, כלל בתוכו הוצאה של שלושה אלבומים נוספים. הראשון באנגלית, השני בספרדית, והשלישי נתון להחלטתם. אך חתימתה עם לייב ניישן, אושרה באופן מיידי והחוזה שלה עם אפיק רקורדס שולב ביחד איתו. בינואר 2009, הופיעה שאקירה באנדרטת לינקולן במהלך פסטיבל "We Are One", שנערך לכבוד השבעתו של הנשיא ה-44 של ארצות הברית, ברק אובמה. במהלך הפסטיבל שרה שאקירה את השיר הידוע "Higher Ground", בשיתוף הזמרים האמריקאים סטיבי וונדר, ואשר.
2016–2018: El Dorado
ב-4 בפברואר 2017, יצא לאור שיתוף הפעולה השני שלה מהאלבום, ביחד עם הזמר הלטיני פרינס רויס. שם השיר היה "Deja Vu" והוא כשמו, מעלה בתוכו זיכרונות ישנים, שקרו לשניים בעברם. שיתוף פעולה זה הוא הראשון בין שאקירה לרויס. השיר זכה להצלחה נאה בכל המצעדים הלטיניים, כאשר במצעד השירים הלטיניים הגיע בשיאו למקום הרביעי, ובמצעד השירים הטרופיים הצליח להגיע למקום הראשון. לשיר צולם וידאו קליפ מצליח אשר צבר למעלה מ-435 מיליון צפיות, והוא בין הסרטונים הנצפים ביותר של רויס.
פעילות חברתית
שאקירה נבחרה לשגרירת רצון טוב של ארגון יוניצ"ף בו היא פעילה, והיא אחד מהנציגים הגלובליים שלהם. ב-3 באפריל 2006, זכתה לכבוד רב בטקס האו"ם השנתי בעקבות הקרן שלה. במרץ 2010, הוענקה לה מדליה מטעם ארגון העבודה הבינלאומי של האו"ם, בהוקרה על היותה, כפי שציין חוקר העבודה של האו"ם, חואן סומביה: "שגרירה אמיתית לילדים ולצעירים, לחינוך איכותי ולצדק חברתי". בנובמבר 2010, לאחר שהופיעה במופע הפתיחה של טקס פרסי המוזיקה האירופית של MTV, היא קיבלה את פרס "MTV free Your Mind", עבור מסירותה לשיפור הגישה לחינוך לכל הילדים ברחבי העולם.
שירי צדקה
בספטמבר 2001 השתתפה שאקירה בשיר הצדקה הראשון שלה "(El Ultimo Adios (The Last Goodbye", אשר אותו שרו עשרות זמרים לטיניים, כשביניהם ניתן למנות את ג'ניפר לופז, גלוריה אסטפן, פאולינה רוביו וכולי. שיר זה יצא עבור גיוס כספים ומשאבים לאחר פיגועי 11 בספטמבר. שנתיים לאחר מכן, בשנת 2003, שרה שאקירה את שיר הצדקה "What More Can I Give", בשתי גרסאות. האחת בשפה האנגלית, והשנייה בשפה הספרדית. זמרים כגון מריה קארי, גלוריה אסטפן, סלין דיון, ביונסה, אנסטסיה ורבים אחרים, אף שרו את השיר בגרסאות שונות קודם לכן. בדומה לשיר הצדקה הקודם אותו שרה שאקירה, גם שיר זה נועד לגייס כספים ומשאבים לאחר פיגועי 11 בספטמבר.
קריאות לשינויים במועצת הביטחון של האו"ם
נציגות אפריקאית
ליבשת אפריקה אין נציגות קבועה במועצת הביטחון של האו"ם. כחלק מהקריאות לשינויים במבנה המועצה, ישנם קולות הקוראים להוספת חברה קבועה שתהיה נציגה אפריקאית, לרוב מהסיבות הבאות:
כחלק מתוכנית הרפורמה שהוצעה על ידי מזכ"ל האו"ם קופי אנאן, יתווספו שתי חברות קבועות שיהיו נציגות אפריקניות. שלוש המדינות שרואות את עצמן מועמדות לתפקיד החברה הקבועה הן מצרים, דרום אפריקה וניגריה. עם זאת, חוסר היכולת לקבוע מי יהיו השתיים שיקבלו מושב קבוע האפיל על הוספת מושב קבוע לאפריקה. מדינות נוספות שנחשבו מועמדות לקבלת מושב קבוע הן אתיופיה ואלג'יריה, אך אלה לא זכו לתמיכה. קולות המתנגדים לצירופה של חברה אפריקאית טוענים שאף מדינה באפריקה אינה שומרת על זכויות אדם ובעלת אורח חיים דמוקרטי כמו שקובעת ההכרזה לכל באי עולם בדבר זכויות האדם.
ג'ייקוב אייכהולץ
ראשית חייו
אייכהולץ התחתן עם קתרין הץ מיכאל (1770–1817), אלמנה צעירה עם שני ילדים; נולדו להם ארבעה ילדים משלהם. אשתו נפטרה ב-1817. שנה לאחר מכן הוא התחתן עם קתרין טריסלר מלנקסטר, ונולדו להם תשעה ילדים.
יחסי איטליה–פולין
המאה ה-19
בתקופה הנפוליאונית היגרו חיילים, קצינים ומתנדבים פולנים רבים, במיוחד לאיטליה וצרפת, והקימו את הלגיון הפולני שנחשב לצבא פולני שבגלות, בפיקוד צרפתי. מפקדיהם הפולנים כללו את יאן הנריק דומברובסקי, קרול קניאזביץ', יוזף וויביצקי ואנטוני אמילקר קושינסקי. אז נוצר גם ההמנון הלאומי הפולני העתידי, Mazurek Dąbrowskiego, על ידי יוזף וויביצקי, ובו מילים שהבטיחו 'שובו של הצבא הפולני מאיטליה לפולין'. כמחווה, ההמנון האיטלקי, Il Canto degli Italiani, הזכיר את ההקרבה הפולנית נגד דיכוי אוסטרי ורוסי, "il sangue Polacco".
המאה ה-20
הסרט הפולני-איטלקי מ-1946, Wielka droga, היה הסרט הפולני היחיד שלא צונזר עד 1989. הקומדיה הפולנית "ג'וזפה בוורשה" מציגה הרפתקאות של חייל איטלקי בוורשה הכבושה הנאצית.
בשנת 1978 נבחר קארול ויטילה לתפקיד האפיפיור הקתולי, האפיפיור הראשון שאינו איטלקי מאז המאה ה-16.
"11 בספטמבר 1683" הוא סרט פולני-איטלקי על קרב וינה.
ווקובאר (אי)
בתקופת קיומה של יוגוסלביה נכלל האי בתחומה של קרואטיה, שם נמצאת גם העיר ווקובאר הנושאת אותו שם, אולם במהלך מלחמת העצמאות של קרואטיה נכבש האי על ידי הסרבים, ששולטים בו מאז. על פי ועדת התיווך בראשות בדינטר היה האי אמור לעבור לידי קרואטיה, אך סרביה סירבה לקבל את הצעת ועדת התיווך וטענה לזכותה על אי על בסיס קרבתו הגדולה יותר לחוף הסרבי.
סמולטרינג
מידע נוסף
לסופגניית סמולטרינג יש צורה של טורוס. בנורווגיה נמכרות הסופגניות בדוכנים ניידים ובחג המולד בדוכנים נייחים. הסמולטרינג הוא מאכל פופולרי בקרב נורווגים החיים מחוץ לארצם, ובפרט בקרב חברי הקהילה הנורווגית במינסוטה, המוסיפים למאכל גביע גלידה מסורתי וריסקרם (פודינג אורז נורווגי).
היורטבקלס (Hjortebakkels) הן צורה אחרת של הסופגניות, בהן הבצק נקשר בצורה המזכירה בייגלה. נהוג לתבול ולטגן סופגניות אלה בברנדי.
אי-התאמה (גאולוגיה)
מדד הזמן
ממד הזמן מהווה מרכיב חשוב בשרטוט מפות פלאוגאולוגיות – מפות המציגות את פני השטח הקדומים של השכבות השונות. במפות אלה משורטטים קווי המתאר של כל שכבה, כאשר שרטוט השכבה העליונה מהווה למעשה מפה גאולוגית עדכנית.
הרחבה של ממד הזמן מחושבת באמצעות מדידת עוביין של השכבות, ונתונים אלה נרשמים במפות עובי הנקראות גם "מפות איזופכיות" (מיוונית: איזו – שווה, פכוס – עובי). מפות עובי דומות במראן למפות טופוגרפיות, אם כי המספרים מייצגים את עובי השכבה ולא את גובהה מעל פני השטח. מפות עובי, ביחד עם מפות גאולוגיות, מאפשרות תפישה תלת־ממדית של השטח הנסקר ומספקות מידע על תהליכים מכניים שחלו על השכבות לאחר הרבדתן, דוגמת קימוט ושבירה.
אי-התאמה מקבילה
דוגמה לאי-התאמה מקבילה ניתן לראות צפונית למכתש רמון, באזור "מישור הרוחות": מתחת למישור אי-ההתאמה מצויים סלעים מן הטורון ומעליו מופיעים סלעים מן האאוקן. בתווך נעדרים סלעים מן הסנון והפלאוקן.
ח'אלידה ברוהי
ביוגרפיה
לצד ההכרה שזכתה לה, ברוהי גם קיבלה איומים רבים על חייה, ואף ירו לכיוונה, ופוצצו את מקום עבודתה.
אספרנסה ספולדינג
תולדות חייה
תקליטה השלישי Radio Music Society ראה אור ב-20 במרץ 2012. האלבום הגיע למקום העשירי במצעד האלבומים הכללי של בילבורד ולמקום הראשון בין אלבומי הג'אז.
פליגורסקיט
הרכב וקריסטלוגרפיה
הסוג השני הוא שכבה הבנויה מאוקטהדרונים (גופים בעלי שמונה מישורים) שבמרכזם אלומיניום ולעיתים מגנזיום המוקפים באטומים של חמצן או בקבוצת ההידרוקסיל (OH).
בפליגורסקיט שכבה אחת של אוקטהדרונים מקושרת משני צדדיה לשתי שכבות של טטרהדרונים, מצב המכונה חרסית של 2:1. בין הלוחיות מפרידה שכבת ביניים המכילה מים או יונים ספוחים. גביש המינרל בנוי מלוחיות הנערמות זו על גבי זו וביניהן יש שכבות ביניים.
גילוי ומקור השם
המינרל נתגלה לראשונה ב-1862 במכרה סמוך לנהר פופובקה, ליד פליגורסקייה במחוז פרם שבהרי אורל שברוסיה. הדוגמית הראשונה מצויה כיום במכון המכרות שבסנקט פטרבורג שברוסיה. המינרל קרוי על שם המקום בו נתגלה לראשונה.
שימושים מודרניים
הפליגורסקיט הוא אחד הסוגים של תערובת החרסיות המשמשת לטיהור שמנים מן החי והצומח הקרויה באנגלית fuller's earth (אדמת פולר). ארצות הברית היא היצרן העולמי העיקרי של חומר זה (כ-70% מהתפוקה העולמית). פליגורסקיט (או ליתר דיוק האטאפולגיט) נכרה באזור העיירה אטאפולגוס בקצה הדרום מערבי של מדינת ג'ורג'יה. חרסיות אטאפולגיט המצויות במחוז מיגס-קווינסי (Meigs-Quincy) הם קבוצות של חלקיקי פליגורסקיט שאורכן בין 2 ל-3 מיקרון וקוטרן פחות מ-30 אנגסטרם. החבילות מוקפות במארג של חרסיות סמקטיט המסוגלות להתנפח מעט.
ביג טיים ראש
הלהקה לקחה הפסקה לצורך התמקדות בקריירת סולו בשנת 2014 אחרי מסע ההופעות האחרון שלהם באמריקה.
הלהקה האמיתית
הלהקה היא להקה אמיתית, שנוצרה בעקבות הצלחת התוכנית, וזכתה להצלחה רבה.
מטען (כתב עת)
החוברת מס' 11, יצאה לאור בינואר 2007. עורך: יוסי גרנובסקי. בין המשתתפים בחוברת: אילן פפה, דן יהב, איליה אהרנבורג, אלישע פורת, עודד פלד, מקסים גילן, אדוניס, יחזקאל רחמים, יהונדב פרלמן, חגית גרוסמן, רן יגיל, מירה הרשקו ואחרים.
בשידור חי עם דן שילון
בשידור חי עם דן שילון (או: בשידור חי – דן שילון מארח), היא תוכנית טלוויזיה ישראלית בהנחייתו של דן שילון ששודרה בערוץ 2 בשידורי רשת בין השנים 1991–2000 ולאחר מכן בין יולי 2013 לספטמבר 2014. את אות התוכנית הלחין אלדד שרים.
שרנגרד (אי)
במעמד דומה נמצא האי ווקובאר.
יוסי בוגן
ביוגרפיה
בוגן החל לשחק בטניס שולחן כבר בגיל 11 בקבוצת הפועל רמת גן בליגה הארצית לבוגרים. בגיל 15 שיחק בליגה הלאומית לבוגרים כשחקן מן המניין. בשנת 1977 בגיל 15 צורף לנבחרת ישראל בה שיחק עד גיל 32. בגיל 17 זכה לראשונה עם הפועל רמת גן באליפות ישראל לקבוצות בבוגרים.
יפתח אלוני
אדריכלות ובנייה
יפתח אלוני הוא בוגר תואר ראשון באדריכלות ובינוי ערים של הטכניון בחיפה, ובעל תואר שני באורבניזם ולימודים בין תחומיים של מכון מטרופוליס, אוניברסיטת פוליטכניקה, ברצלונה, ספרד. התזה שלו, "שבלים נוודים" (Nomad Trajectories). בסוף השנה הרביעית ללימודיו בטכניון, זכה יפתח אלוני, ביחד עם האדריכל טוני ברטר, בתחרות לתכנון היישוב מצפה אביב שבגוש שגב. בין שאר הפרויקטים האדריכליים שתכנן במשרד אלוני-דרורי אדריכלים: תוכנית אב לפיתוח הנגב המערבי (זכייה בתחרות), דרך הבשור, כולל תכנון הגשר התלוי מעל נחל הבשור, מעון לקשיש בקריית מלאכי (זכייה בתחרות), תכנון היישוב צוקים בערבה, הרחבות קיבוצים ומושבים, תכנון שכונות מגורים ומסחר בבודפשט, פרקים מסחריים בבלגרד. בשנת 1989 זכה אלוני במלגת הבריטיש קונסול לאמנים בעלי הישג ייחודי ושהה שלושה חודשים בלונדון כאורח של בית הספר לאדריכלות AA.
ספרות
בשנת 2009 פרסם יפתח אלוני את הרומן הראשון שלו, "גנב החלומות" (סדרת "פרוזה", ידיעות ספרים - ספרי חמד), בעריכת ענת לויט. בשנת 2012 יצא לאור ספרו השני, "חלפים". הספר היה לרב-מכר. בשנת 2013 יצא לאור ספר שיריו הראשון, "שימותו הקוצים", בעריכת פרופ' דן מירון ושיריו פורסמו בעיתונים ועל גבי במות שונות. בשנת 2014 יצא לאור ספר שיריו השני, "כוח המשיכה", בעריכתו של דרור בורשטיין. שני הספרים ראו אור בהוצאת אפיק. בשנת 2015 פרסם אלוני את ספרו "מבטה של גארודה", ספר סיפורים קצרים בעריכת נורית זרחי, עורך ראשי פרופ' דן מירון. בשנת 2016 פרסם אלוני קובץ מצומצם, "מכות עכשיו", ואריאציות על מכות מצרים בעריכת נורית זרחי. בשנת פרסם את ספרו "לאיבוד" בעריכת יחיל צבן. סיפורים קצרים של יפתח אלוני, ושירים פרי עטו פורסמו על במות שונות: מוסף גלריה ומגזין תרבות וספרות של הארץ, מוסף סופשבוע של מעריב, בידיעות אחרונות, גרנטה 05 (הסיפור "אל קאבליו"), ובאנתולוגיות "הלהקה היחידה שחשובה" (אפיק, 2015, עורכת: דנה קסלר, הסיפור "מכורים, קופים וחמורים"), "לא נשכח נצא לרקוד" (אפיק, 2015, עורכים: עמיחי שלו, נורברט קרון, הסיפור "סרגוסה בברלין"), ועוד.
בשנת 2012 ייסד יפתח אלוני, במשותף עם הפרופסור דן מירון את הוצאת "אפיק - ספרות ישראלית".
במסגרת פעילות "פרויקט הסיפור הקצר – מעבורת", פיתח אלוני פורמט לערבים, "תשמעו סיפור" – צוות של ארבעה שחקנים מקריא ומשחק, בליווי פסנתרן ופרקשניסט, סיפורים מהפרויקט. תיאטרון "צוותא" אימץ את האנסמבל (מנשה נוי, אלמה דישי, אור רותם, מתן קסירר, והנגנים).. קובץ של 8 סיפורים ממעבורת "מאדים זה כאן: הסיפור הישראלי הספקולטיבי" יצא כספר דיגיטלי בשנת 2021. הוא כולל, בין היתר, את סיפורו של אלוני "ההזדמנות". באותה שנה יצא לאור קובץ דיגיטלי נוסף של סיפורים ממעבורת, "שבעה ישראלים מופלאים", וגם בו סיפור של אלוני.
קישורים חיצוניים
על "מבטה של גארודה"
על "שימותו הקוצים"
על "לא נשכח, נצא לרקוד"
אי-יציבות ג'ינס
יציבות של גוף כנגד קריסה
נתון גוף בחלל (כוכב או ענן גזי). על מנת שהגוף לא יקרוס לתוך עצמו, צריכים להתקיים שני תנאים: מסתו של גוף קטנה ממסת ג'ינס ורדיוסו קטן מרדיוס ג'ינס. נגדיר גדלים אלה באופן הבא:
יפתח אלוני
קישורים חיצוניים
על "לאיבוד"
ארצ'יבולד פרימרוז
ראשית חייו
ארצ'יבולד פיליפ פרימרוז נולד בבית הוריו בלונדון. אביו, שכיורשו של רוזן רוזברי הרביעי כונה בתואר לורד דלמני, היה חבר פרלמנט מטעם מחוז הבחירה של סטירלינג (Stirling) בין השנים 1832–1847 ושירת כלורד הראשון של האדמירליות בממשלתו של הלורד מלבורן. אמו, וילהמינה, הייתה בתו של רוזן סטנהופ (Earl Stanhope). לורד דלמני מת ב-23 בינואר 1851 ותואר האצולה שלו עבר לבנו כיורש החדש של הרוזנות. ב-1854 נישאה אמו לדוכס מקליבלנד. מערכת היחסים בינה לבין בנה היו לא טובים. דלמני למד בבתי ספר בהארטפורדשייר ובברייטון.
סויוז (חללית)
דגמים שונים של החללית שוגרו לחלל כ-140 פעמים, כאשר בין השנים 2000 ו-2018 לבדן שוגרו 54 חלליות סויוז, רובם המוחלט אל תחנת החלל הבינלאומית.
קונה (מטבע)
ב-1 בינואר 2023 הוחלף באופן רשמי המטבע, והמדינה עברה להשתמש באירו.
פרנסיסקו טרינקאו
קריירת מועדונים
ב-4 ביולי 2021 הושאל טרינקאו לוולברהמפטון וונדררס לעונה אחת.
אטופוסיד
התוויות רפואיות
אטופוסיד משמשת לטיפול במספר רב של סוגי סרטן. ביניהם סרקומת קפושי, סרקומה על שם יואינג, סרטן ריאה, אשכים, לימפומה, לוקמיה וגליובלסטומה מולטיפורמה. בדרך כלל היא ניתנת בשילוב עם תרופות אחרות (כמו בלאומיצין, במקרה של סרטן האשכים) וגם כחלק של פרוטוקול ICE. לעיתים התרופה משמשת כהכנה להשתלת מח עצם או תאי גזע.
אוניברסיטת לונד
היסטוריה
בזמן מלחמת סקוניה נסגרה האוניברסיטה. עקב אהדת התושבים את דנמרק במלחמה, החליט קרל האחד עשר להגביר את תהליך השוודיזציה, ולספק לאוניברסיטה משאבים נוספים שאפשרו העסקת מורים נוספים ועליה במספר התלמידים. במגפת הדבר ב-1712 ברחו רוב המורים והתלמידים מן העיר, והאוניברסיטה נסגרה שוב.
גיס 441
הקמתו ופעילותו של גיס 441
בנובמבר 1974 הוכרז על הקמת שתי מפקדות של "כוח משימה על-אוגדתי" הכפופות מנהלתית לפיקודים המרחביים צפון ודרום, המשימות של מפקדות אלה היו: לעסוק בתכנון מבצעי של כוח משימה על-אוגדתי בגזרת הפיקוד המרחבי; ולפקד במלחמה על כוח משימה על-אוגדתי למשימות מוגדרות בגזרת הפיקוד המרחבי.
הדילמות בדבר מיקומו של הגיס כדרג ביניים מלא בין הפיקוד המרחבי לבין האוגדות, המשיכו להוות מוקד לוויכוח בצה"ל. בפועל גדלה מפקדת הגיס להיקפים של מאות אנשים. בצד התכנונים האופרטיביים בגזרות השונות המשיכה מפקדת הגיס להכין תרגילים ולשמש מעטה לתרגילי האוגדות במרחב פיקוד הדרום כמו גם במרחבי הפיקודים האחרים. מפקדת הגיס הקפידה לשמור על כשירותה המבצעית בסדרה של תרגילי גיוס וכוננות ותרגילי פריסה ודילוגים שאפינו את השגרה וחזרו על עצמם מדי מספר חודשים.
Wii U
ההכרזה
ב-25 באפריל 2011, פורסמה הצהרה רשמית של נינטנדו על פיתוחה של הקונסולה החדשה שתירש את מקומו של ה-Wii. בעיצומה של ועדת הטכנולוגיה E3 (ב-7–9 ביוני 2011) הציג מנכ"ל נינטנדו סאטורו איוואטה את המערכת באומרו: "הדבר הבא יציג דברים חדשים עבור שוק מערכות המשחק הביתיות". איווטה אישר שהקונסולה יצאה אחרי אפריל 2012.
אביזרי Wii
Wii Remote - מאחר שה־Wii U תומך במשחקי Wii, גם בקר ה־Wii Remote (מכונה לעיתים Wiimote) נתמך. בנוסף, למשחקים מסוימים (New Super Mario Bros. U, נינטנדו לנד ועוד) אפשר לשחק עם שלט זה. מספר קטן של משחקי Wii U מחייב שימוש בבקר זה, כגון Wii Sports Club או Wii Party U. תוספי ה־Motion Plus וה־Nunchuk נתמכים גם כן.
דייוויד סטרן
קורות חייו
ב-2014 נבחר להיכל התהילה של הכדורסל.
יוהאן ינסן
בשנת 1899 התפרסמה הוכחה שלו שתרמה לידע על השערת רימן, אך בניגוד לתקוותו של ינסן, לא הביאה להוכחת ההשערה (זו עדיין בעיה פתוחה במתמטיקה).
שלום פרייברגר
קורות חייו
ב-1941, התמנה לרב הראשי של העיר זאגרב. ב-1941, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשלטון האוסטאשה הוחל ברדיפות יהודים. הרב פרייברגר לו היו קשרים עם ראשי הכנסייה הקתולית בזאגרב ועם ראשי קהילות יהודיות מחוץ ליוגוסלביה ובכלל זה ועדת העזרה וההצלה בבודפשט, פעל להצלת בני קהילתו באמצעותם. כפועל יוצא מפעולותיו נשלחו 11 ילדים ובני נוער להונגריה ולטורקיה ומשם עלו חלקם לארץ ישראל המנדטורית. בין העולים היה בנו ראובן.
דרקולה: ההתחלה
זהו סרט הביכורים של הבמאי גארי שור והסרט הראשון בו גילם לוק אוונס תפקיד ראשי.
תקציר עלילת הסרט
עם שובו, נתקל ולאד במצור טורקי קשה על מנזר טרנסילבני. נחוש להגן על אנשיו בכל מחיר ולאד דורש מהטורקים לסגת. במהלך הלילה השני, כוח טרנסילבני נופל למארב טורקי, אך ולאד ואנשיו מגיעים לחלצם. בעת הניצחון הראשון על הטורקים, כוחו של ולאד מושך את תשומת לבם של יועציו הקרובים. ביום המחרת במנזר, ולאד מנסה לחלץ אנשיו מהקרב וכוחו נחשף, מה שגורם לאנשי המנזר לפנות כנגד ולאד. כועס על בגידתם בו וחוסר נאמנותם אליו, ואלד נוזף באנשיו לפני שהוא עוזב.
בהווה, גבר נתקל באישה, מציע לה פרחים ומדקלם לה קטעי שירה אהובים עליה, לכאורה בצירוף מקרים גרידא. היא מציגה את עצמה כמינה, בעוד האיש מציג עצמו כוולאד והשניים צועדים יחדיו. מרחוק צופה בהם אדון הערפדים ואומר את המשפט: "המשחקים מתחילים".
פיתוח
מאוחר יותר יוניברסל חידשה את ההפקה ובפברואר 2012 נשכר הבמאי האירי גארי שור, לכתיבת התסריט נשכרו התסריטאים מאט סזאמה ובורק שארפלס. במאי 2013 השר הראשון של צפון אירלנד וסגנו פיטר רובינסון ומרטין מק'גינס הצהירו כי צילומי הסרט יחלו בצפון אירלנד באוגוסט אותה שנה.
שיווק
קדימון רשמי ראשון שוחרר באוגוסט 2014, הקדימון השני שוחרר חודש לאחר מכן.
God's Plan
השיר הוא מתוך המיני אלבום השני של הזמר הקנדי Scary Hours וגם מתוך אלבום האולפן החמישי שלו Scorpion.
ערס
אטימולוגיה וכינויים אחרים
לעיתים מכונים בלעג אנשים המאיימים לריק בכינוי "ערס צעצוע", מכיוון שהם מנסים לאיים באופן המזוהה עם דמות הערס, אך חסרים את היכולת לבצע את איומם, בדומה לצעצוע.
בתרבות
מאז שנות השבעים הוצגו דמויות מזרחים באופן הדומה לסטריאוטיפ ה"ערס", וכך חיזקו את מקומו בתרבות הישראלית. כך למשל ב"סרטי בורקס" דוגמת "צ'רלי וחצי" ו"אסקימו לימון". סטנדאפיסטים, צביקה הדר למשל, בדמותו של "ז'וז'ו חלסטרה" בסדרת הטלוויזיה "הקומדי סטור". אולם הדר עצמו הבהיר דווקא ההפך, של"חלסטרה" אין שיוך עדתי, ובפרט לא מזרחי. אולם לדעת רוני סבג-אלבין, המבטא ודרך ההתבטאות שהניחו הסטנדאפיסטים, מדגימה את השתייכותו העדתית, של סטריאוטיפ הערס למוצא מזרחי.
אגרוף (ספורט)
היסטוריה
תחרויות אגרוף היו פופולריות גם בקרב האטרוסקים והרומאים. האחרונים אף הציגו גרסאות ברוטליות במיוחד של קרבות, הכוללות שפיכות דמים לצורכי השעשוע של קהל הצופים.
חוקי המשחק
ראשיתם המתועדת של חוקים בתחום האגרוף מתחילה ב"חוקי זירת האגרוף של לונדון" משנת 1743. בשנת 1853 הוחלפו ב"חוקי זירת האגרוף המחודשים של לונדון", ובשנת 1867 פורסמו "חוקי קווינסברי לספורט האגרוף" שנכתבו בידי ג'ון גרהאם צ'יימברס מוויילס, ואשר טיוטה ראשונה שלהם פורסמה שנתיים קודם לכן.
הזירה
זירת אגרוף סטנדרטית היא ריבוע שאורך כל אחת מצלעותיו הפנימיות (בין החבלים) נעה בין 4.9 ל-7.6 מטר. בדרך כלל הזירה מוקמת על במה שגובהה 91–120 ס"מ. גובהם של עמודי הפינה שביניהם מתוחים החבלים הוא 1.5 מטר. עוביים של החבלים הוא כ-2.5 ס"מ והם מתוחים בין עמודי הפינה בגובה 46 ס"מ, 76 ס"מ, 107 ס"מ, ו-1.37 מטר מעל רצפת הזירה. ריצפת הזירה (הקרשים) מרופדת בקנבס בעובי 2.5 ס"מ. ארבע פינות הזירה מחולקות כך: פינה אחת "כחולה" היא פינתו של מתאגרף אחד, שם הוא נח בין סיבובי הקרב ושם ממתין לו (מחוץ לזירה) הצוות שלו. הפינה הנגדית היא הפינה ה"אדומה", השייכת למתאגרף השני. שתי הפינות הנותרות נקראות "פינות נייטרליות" ואינן משויכות לאיש מן המתאגרפים. חלוקת הזירה לפינות מאפשרת לשופט לנהל את הקרב כך שתהיה הפרדה בין המתאגרפים ברגעים שבהם אין הם נלחמים. כאשר שופט הזירה מפסיק את הקרב לצורך ספירה לנוקאאוט או כדי לאמוד את מצבו של מתאגרף שנפגע, ממתין יריבו בפינתו (ה"כחולה" או ה"אדומה") או באחת הפינות ה"נייטרליות".
אגרוף במשחקים האולימפיים
את ישראל ייצגו לאורך השנים 5 מתאגרפים, ב-3 אולימפיאדות. להישג הגבוה ביותר הגיע יעקב שמואל, שהעפיל לשלב רבע הגמר באולימפיאדת סיאול (1988).
אגרוף בישראל
גם המתאגרפים הגברים זכו להצלחות בקנה מידה עולמי. ב-1997 זכה רומן גרינברג במדליית כסף באליפות אירופה לנוער כשהיה בן 15, ובלט גם בהישגיו בליגת IBO. יורי פורמן הוכתר כאלוף העולם של איגוד ה-WBA במשקל בינוני-קל (עד 70 ק"ג). רן נקש, המתחרה במשקל בינוני-כבד, הפסיד בקרב על תואר אלוף העולם של WBO שנערך ב-2011 לגרמני מרקו הוק.
לוג קאבין רפובליקנס
החל ממאי 2010 קלארק קופר הוא המנהל בפועל של הארגון. קופר הוא יוצא ממשל ג'ורג' ווקר בוש, והיה בעברו יועץ לשגרירות ארצות הברית באו"ם.
ג'יימס פיקנס
קריירה
ב-2005 פיקנס נבחר לגלם את ד"ר ריצ'רד וובר בסדרת הדרמה הרפואית של רשת ABC, האנטומיה של גריי.
כף גוטלי
גילוי ומיפוי לשון היבשה
לשון היבשה מופתה על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.
מטא סנדיפורד-ארטסט
המחלוקת סביב סנדיפורד-ארטסט
סנדיפורד-ארטסט הושעה ל-3 משחקים בשנת 2003, עקב הריסת מצלמת טלוויזיה במדיסון סקוור גארדן, ול-4 משחקים נוספים לאחר שהתעמת עם מאמן מיאמי היט פט ריילי. כמו כן, הוא הושעה מספר פעמים עקב עבירות בלתי ספורטיביות.
במשחק בין אינדיאנה פייסרס לבוסטון סלטיקס שמר סנדיפורד-ארטסט על פול פירס וכדי למנוע מהכדור להגיע לפירס וסנדיפורד-ארטסט ניסה להוריד את מכנסיו של יריבו על ידי משיכתם. סנדיפורד-ארטסט התנצל אחר כך בפני פירס על מעשהו בטלוויזיה.
סולומון פבלוביץ' ואסר
ביוגרפיה
בשנת 1969 סיים ואסר את לימודי התואר הראשון והחל ללמוד לתואר שני במחלקה למיקולוגיה של המכון לבוטניקה. במהלך לימודיו לתואר השני, השתתף במסעות רבים ברחבי אוקראינה, בהן כתב כמות גדולה של מחקרים על מקרומיצטים, וחקר קהילות שונות של צמחי ערבות. בשנת 1973, על בסיס החומרים שאסף במסעותיו כתב את עבודת הדוקטורט שלו "האגרוקולוגיה באזור הערבות של אוקראינה". במכון לבוטניקה החלו ההכנות לפרסום ספר "צמחיית פטריות אוקראינה", ובשנת 1980 יצא הכרך הבסיסי של "צמחיית פטריות אוקראינית. פטריות אגרית". שמציגה 205 מינים ואינפרא-מינים של פטריות, מתוכם 43 התגלו לראשונה באוקראינה, ו-9 היו תגליות חדשות למדע.
וילפריד לורייה
ראש ממשלה
ב-1911 פרץ סכסוך בין המפלגה השמרנית לליברלית על רקע ניסיונו של לורייה להוביל מדיניות של הדדיות סחר בין קנדה וארצות הברית. לדברי השמרנים מי שתצא נשכרת ממדיניות זו היא ארצות הברית ואף היו בהם שהביעו חשש שקנדה תהפוך לחלק מארצות הברית. לורייה, בטוח בניצחונו בציבור קרא לבחירות על רקע הסוגיה, לפני תום הקדנציה. אולם המפלגה הליברלית הפסידה ורוברט בורדן, יו"ר המפלגה השמרנית הפך לראש ממשלה.
הכרה בפועלו והנצחה
מוסדות ואתרים רבים נקראו על שמו. כך, למשל, ב-1 בנובמבר 1973, החליטה האוניברסיטה הלותרנית של ווטרלו, אחת מהאוניברסיטאות הציבוריות של אונטריו, לשנות את שמה לאוניברסיטת וילפריד לורייה. בתי ספר תיכוניים רבים בקנדה נקראים על שמו.
הארלד בוהר
חייו
למד מתמטיקה באוניברסיטת קופנהגן, ובשנת 1910 קיבל תואר דוקטור, בהנחייתו של אדמונד לנדאו, על עבודה שכותרתה "תרומות לתאוריה של טורי דיריכלה". בשנת 1930 קיבל משרת פרופסור באוניברסיטה זו.
חגיגות שנת ה-60 למדינת ישראל
מוצרי צריכה
יצרנים אחדים של מוצרי צריכה ניצלו את חגיגות שנת ה-60 לשם קידום מכירות על ידי ציון הקשר של מוצריהם לחגיגות בפרסומות, ועל גבי עטיפות המוצרים.
אורחים רמי מעלה
ראשי מדינות ובעלי תפקידים בכירים בעלי תפקידים בכירים בעבר אנשי רוח, מדענים, אנשי עסקים וידוענים נוספים
אפל מפות
2018–הווה
בנובמבר אותה שנה אפל חשפה כי היא תשלח צוותים למקומות שונים דוגמת לוס אנג'לס, סן פרנסיסקו וסנטה קלרה כדי לשפר את הוראות ההליכה של היישום. עוד היא הודיעה כי בכוונתה לפרוס את מכוניות המיפוי שלה ברחבי ארצות הברית ובריטניה כדי לשפר את הנתונים ולאסוף פרטים למפות.
יגוארונדי
מאפיינים
הנקבה ממליטה שגר של 1–4 גורים לאחר 70 ימים. הגורים מגיעים לבגרות בגיל שנתיים.
רילקומרס
השליטה בחברה נרכשה בשנת 2019 על ידי קבוצת יעל, אחת מקבוצות ה-IT הגדולות בישראל, ורילקומרס משמשת כזרוע הדיגיטל של הקבוצה.
טרבור אריזה
פיניקס סאנס
לקראת עונת חתם על חוזה לעונה אחת בפיניקס סאנס, עבור כ-15 מיליון דולר.
גדילן קוץ-רגל
גדילן קוץ-רגל (באנגלית: Tasslehoff Burrfoot) (נולד ב-313 אחה"ח - נפטר ב-383 אחה"ח) הוא דמות בדיונית מסדרת ספרי הפנטזיה "רומח הדרקון"' אותה כתבו טרייסי היקמן ומרגרט וייס. הוא מכונה לעיתים קרובות בקיצור "גדיל" (Tas).
המפגש עם בני החבורה - שישיית המפגשים
בשנת 344 אחה"ח, באחד ממסעותיו, הכיר גדילן גמד בשם חלמיש כור-אש ואת תניס חצי-אלף. הוא ביקש להתיידד עימם, אך הם סירבו. הוא "שאל" מהם צמיד אשר הכין חלמיש עבור עלמה בשם סלינה. בעזרת הצמיד ניצל גדיל מארסו של עכביש וכן עזר לסוחר להינצל ממארב. כאשר חזר, טען שהצמיד אינו ברשותו וסלינה פקדה עליהם להשיב לה אותו. גדיל, יחד עם תניס וחלמיש יצאו למסע ההשבה, אך נתקלו בדרכם בחבורת סאטירים, אשר עיכבו אותם יום שלם. למחרת, נשבו חלמיש ותניס בידיו של לורד מקומי. גדיל וסלינה שתו שיקוי שינוי צורה, הפכו לציפורים על-מנת להגיע לטירת הלורד לשחרר את הגמד וחצי-האלף. שם שינו צורתם בשנית לעכברים והסתננו לכלאם ושיחררו את תניס וחלמיש. בחזרה, הושב גם הצמיד לסלינה. מאז, הצטרף גדיל אל תניס וחלמיש. במרגוע, הכיר גם את שאר בני החבורה. באחד ממסעותיו, נשבה על ידי מינוטאורים כאשר ביקש יחד עם סער וקרמון להשיג צמח מיוחד עבור רייסטלין.
מלחמת הכאוס
כאשר ראה שסופו קרב, גדילן החליט כי לפני מותו, הוא רוצה בכל זאת לדבר בהלווייתו של קרמון, מאחר שלא הצליח לעשות זאת קודם לכן, ולכן הפעיל את אביזר המסע בזמן. הוא אכן הגיע בזמן (למעשה, לפני מותו של קרמון), אולם, אז גילה כי הגיע לקו זמן אחר, ולא זה שהיה בו קודם - לזה בו מלכת האופל גנבה את העולם.
מלחמת הנשמות
השימוש באביזר גרם לכך שרייסטלין, שהיה עם שאר האלים שלא ידעו לאן נעלם קרין, גילה את מיקום העולם שאבד להם. הם איפשרו לרייסטלין להשתמש בגדיל והאביזר על-מנת לטלוא מחדש את מארג הזמן. גדיל צפה בלורד סות' דוחה את הצעתה של מינה להוביל את צבא המתים של מינה, ולאחר מכן נשבה בידי אבירי נראקה. הוא חולץ בידי ג'רארד שהתחזה לאביר נראקה. אז עזר לג'רארד, אודילה (אבירה) והדרקון מראה למצוא את דרקוני הטוב ולשחררם מהכלא אליו השליכה אותם האלה האחת. לבסוף, הבין גדיל כי עליו לחזור לנקודת הזמן המקורית שלו, אחרת כל אשר קרה יהיה לשווא. הוא השתמש באביזר לשוב אל סוף מלחמת הכאוס, לא לפני שהשביע את ג'רארד לתקן את המנעול בקברו אשר בקבר הגיבורים האחרונים. אין זה פלא, שבמהלך עידן בני-התמותה, קנדרים רבים טענו כי יש להם דוד גדיל.
יו בנקוב
יחסו לישראל וליהדות
בנקוב הרצה רבות אודות ענייני המזרח התיכון ואנטישמיות. בשנים האחרונות עוררו דבריו מספר מהומות כאשר ביקר את ראש הממשלה לשעבר של נורווגיה (וחברו למפלגה) קארה וילוך, וכאשר כינה אותו "האדם הגזען ביותר במדינה", בעקבות ביקורתו החריפה של וילוך על מדיניות ישראל.
עזרא פליישר
ביוגרפיה
סבר כי בימי בית המקדש השני לא הייתה ביהדות חובה להתפלל באופן קבוע, ורבן גמליאל דיבנה הוא שחידש חידוש מופלג זה שהשפיע כה רבות על עיצוב חיי העם היהודי עד היום. פליישר פרסם על כך סדרת מאמרים בכתב העת תרביץ.
קישורים חיצוניים
מאמרים פרי עטו:
ישראל קיסר
ישראל קיסר (20 במאי 1931 – 8 בספטמבר 2019) היה חבר הכנסת מטעם מפלגת העבודה, סגן ראש הממשלה, שר התחבורה ומזכ"ל ההסתדרות ה-11.
שר התחבורה
בתקופה זו גם התקבלה ההחלטה לפרויקט "נתב"ג 2000" - הקמת טרמינל גדול ומשוכלל שיכלול "שרוולים" שיאפשרו מעבר מהיר מהמטוס לאולמות עצמם.
הרפתקאות טינטין: תעלומת החד-קרן
הסרט הוא עיבוד קולנועי לשלושה ספרי קומיקס בסדרת הקומיקס הרפתקאותיו של טינטין: "הסרטן בעל צבתות הזהב", "תעלומת ה"חד-קרן"", ו"אוצרו של רקהם האדום" מאת האמן הבלגי ארז'ה.
הפקה
סטיבן ספילברג רכש את הזכויות להפקת סרטים על דמותו של טינטין זמן קצר לפני מותו של ארז'ה בשנת 1983.
נקודת קלואה
גילוי ומיפוי לשון היבשה
לשון היבשה מופתה בשנית, בדיוק רב יותר, בשנת 1959, על ידי ג'י. סי. ארמנסטרונג (J.C. Armstrong) ממשלחת החקר האנטארקטית הלאומית של אוסטרליה